CELEX: C2006/224/31
Language: et
Date: 2006-09-16 00:00:00
Title: Kohtuasi C-336/05: Euroopa Kohtu (viies koda) 13. juuni 2006. aasta määrus (Tribunal départemental des pensions du Morbihan'i (Prantsusmaa) eelotsusetaotlus) — Ameur Echouikh versus Secrétaire d'Etat aux anciens combattants (Kodukorra artikli 104 lõike 3 esimene lõik — Euroopa Ühenduste ja Maroko vaheline Euroopa-Vahemere piirkonna leping — Artikkel 65 — Mittediskrimineerimise põhimõte sotsiaalkindlustuse valdkonnas — Sõjaväe invaliidsuspension)

16.9.2006   
            
            
               ET
            
            
               Euroopa Liidu Teataja
            
            
               C 224/17
            
         Euroopa Kohtu (viies koda) 13. juuni 2006. aasta määrus (Tribunal départemental des pensions du Morbihan'i (Prantsusmaa) eelotsusetaotlus) — Ameur Echouikh versus Secrétaire d'Etat aux anciens combattants
   (Kohtuasi C-336/05) (1)
   
   (Kodukorra artikli 104 lõike 3 esimene lõik - Euroopa Ühenduste ja Maroko vaheline Euroopa-Vahemere piirkonna leping - Artikkel 65 - Mittediskrimineerimise põhimõte sotsiaalkindlustuse valdkonnas - Sõjaväe invaliidsuspension)
   (2006/C 224/31)
   Kohtumenetluse keel: prantsuse
   Eelotsusetaotluse esitanud kohus
   Tribunal départemental des pensions du Morbihan
   Põhikohtuasja pooled
   
      Hageja: Ameur Echouikh
   
      Kostja: Secrétaire d'Etat aux anciens combattants
   Kohtuasja ese
   Eelotsusetaotlus — Tribunal départemental des pensions militaires du Morbihan — 26. veebruaril 1996 Brüsselis sõlmitud Euroopa-Vahemere piirkonna lepingu, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel (EÜT L 70, lk 2) artiklite 64 ja 65; 27. aprillil 1976 Rabatis sõlmitud Euroopa Majandusühenduse ja Maroko Kuningriigi koostöölepingu (EÜT L 264, lk 2) artiklite 40–42, samuti EÜ asutamislepingu artiklis 12 ja Euroopa inimõiguste ja põhivabaduste kaitse konventsiooni artiklis 14 sätestatud üldise mittediskrimineerimise põhimõtte kodakondsuse alusel tõlgendamine — Vahetu õigusmõju — Mõisted “töötaja”, “töötasu” ja “sotsiaaltoetus” — Siseriiklik õigus, millega keeldutakse maksmast sõjaväe invaliidsuspensioni Maroko kodanikule, kes on teeninud liikmesriigi kaitseväes
   Resolutiivosa
   26. veebruaril 1996 Brüsselis sõlmitud Euroopa-Vahemere piirkonna lepingu, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel, ning mis on ühenduste nimel heaks kiidetud nõukogu ja komisjoni 24. jaanuari 2000. aasta otsusega 2000/204/EÜ, ESTÜ, artikli 65 lõike 1 esimest lõiku tuleb tõlgendada nii, et sellega on vastuolus see, kui vastuvõttev liikmesriik keeldub andmast sõjaväe invaliidsuspensioni Maroko kodanikule, kes on teeninud selle liikmesriigi kaitseväes ning kes elab selles riigis, üksnes põhjusel, et sel isikul on Maroko kodakondsus.
   
      (1)  ELT C 296, 26.11.2005.